 Mwanaume mmoja nchini Ujerumani anashikiliwa na polisi kwa kosa la kusababisha kifo cha mtoto wa kiume wa miaka nane baada ya kumsukuma mbele ya treni iliyokuwa inatembea. Mwanaume huyo ambaye anakadiriwa kuwa na umri wa miaka 40 alifanya tukio hilo jana, Jumatatu, katika kituo cha treni iendayo kasi jijini Frankfurt.Kwa mujibu wa mashuhuda, mwanaume huyo ambaye jina lake halikuwekwa wazi alimsukuma mtoto huyo na mama yake, na bahati nzuri mama mtoto aliweza kujinusuru, huku mvulana huyo alijeruhiwa vibaya kabla ya kupoteza maisha. Kwa upande wao polisi wamesema mwanaume huyo ambaye ni raia wa Eritrea alijaribu kukimbia baada ya kufanya tukio hilo lakini walifanikiwa kumkimbiza na kumkamata. Waziri wa Mambo ya Ndani Horst Seehofer amelaani kitendo hicho na kuwamboa wananchi watulie na kusubiri uchunguzi ufanyike. Uchunguzi unaendelea na hadi sasa bado haijajulikana kama mwanaume huyo ana uhusiano wowote na mvulana huyo aliyeuawa na mama yake.